Rubus ardens
Rubus ardens est res mirabilis quae, apud Librum Exodus (3:1–21), in Monte Sinai a Moyse visa sit: fruticem flagravisse, a flammis autem non consumptum: Moyses autem pascebat oves Jethro soceri sui sacerdotis Madian; cumque minasset gregem ad interiora deserti, venit ad montem Dei Horeb. Apparuitque ei Dominus in flamma ignis de medio rubi; et videbat quod rubus arderet, et non comburetur" (Exodus 3:1). Hac in fabula, frutex in eo loco stabat ubi Moyses a Deo destinatus est ut Israelitas ex Aegypto in Canaan conduceret. Vocabulum Hebraicum pro frutice in narratione adhibitum est seneh (סנה), quod praecipue ad plantas generis Rubi spectat; seneh est dis legomenon, quod in locis duobus in Bibliis Sacris invenitur, quorum ambo fruticem flammantem describunt. Habetur hic frutex exprimere interpretationem falsam Sinai biblici (סיני), montis apud Biblia ardentis, et nonnulli eruditi putant mentionem fruticis flammantis in Deuteronomia esse errorem scriptoris, pro verbis quae fortasse ad Sinai olim spectabant.